text: ASUU ta fadawa Malaman Jami’a su kara daramar dogon yajin aiki ▷ Legit.ng
  ASUU ta fadawa Malaman Jami’a su kara daramar dogon yajin aiki
  2 months ago 587 views by Muhammad Malumfashi
  - Kungiyar ASUU ta shiga wani yajin aikin da har yau an rasa lokacin da za a kare
  - Yanzu haka ‘Dalibai na gida a zaune saboda yajin da Malaman Jami’o’in su ke yi
  - ASUU sun ce ba za su janye yajin aikin ba har sai Gwamnati ta cika alkawuran ta
  Malaman Jami'o'in Gwamnati su na yajin aiki a Najeriya
  Bisa dukkan alamu dai, babu ranar dawowa daga yajin aikin da Malaman Jami’o’in Najeriya na Kungiyar ASUU su ka shiga makonni fiye da 5 da su ka wuce. Yanzu haka dai ASUU ta fadawa ‘Ya ‘yan ta cewa su kara zage dantse.
  Shugaban Kungiyar nan ta ASUU na Kasa baki daya, Farfesa Biodun Ogunyemi ya fadawa Malaman Jami’o’i cewa su kara azamar shiryawa dogon yajin aikin da babu ranar dawowa, Har yanzu dai ‘Daliban kasar su na gida.
  KU KARANTA: Makauniyar da ta kammala karatun shari’a ta gana da Gwamnan Kaduna
  Ogunyemi yace hakan ya zama dole ne a sakamakon rashin cika alkawarin da Gwamnati ta dauka na gyara harkar ilmi a fadin kasar. Kungiyar ASUU tana ikirarin Gwamnatin Najeriya ba ta narkar kudin da su ka dace a harkar ilmi,
  A wata takarda da Shugaban ASUU ya fitar a kwanan baya, yayi kira ga ‘Ya ‘Yan Kungiyar da su sake zage dantse, su kuma kauda kai daga duk wata barazana da Gwamantin Tarayya za tayi wa Malaman Makarantar game da yajin.
  Yanzu dai tattaunawar Gwamnatin da Malaman na Jami’o’i ya gaza haihuwar ‘da mai ido. Shugaban Kungiyar ASUU na Jami’ar Ibadan, Dr Deji Omole ya nemi hadin kan Jama’a inda yayi kira ga Iyaye su guji biyewa zugar ‘Yan siyasa.
  Top Nigerian songs 2017 Who is the richest woman in Nigeria Regina Daniels biography Nigeria Navy salary Ankara dresses
  Shugaban Jam’iyyar APC yayi kaca-kaca da Obasanjo da Atiku